On hea, et tehnoloogia, mida kasutavad nii paljud ning millele on rajatud nii palju ärisid, muutub vabamaks. On halb, et nii tähtis tehnoloogia jääb jätkuvalt ühe firma kontrolli alla. Hoiatusega esines näiteks Mozilla Europe juht Tristan Nitot, kes ütles Internet World -konverentsil Londonis, et Flash'i ja Silverlight'i laadsete tehnoloogiate massiline levik kujutab endast ohtu vabale internetile. Nitot tuletas meelde, et töösolev HTML 5 -standard loob võimalused video ja audio "otse" lisamiseks veebilehekülgedele.